കൃഷ്ണഗിരി ഗ്രാമം

കേരളത്തിലെ വയനാട് ജില്ലയിലെ ഒരു ഗ്രാമമാണ് കൃഷ്ണഗിരി. വയനാട്ടിലെ സുൽത്താൻ ബത്തേരി താലൂക്കിലെ 15 ഗ്രാമങ്ങളിൽ ഒന്നാണിത്. കൽപ്പറ്റ നിന്ന് ഏകദേശം 16 കിലോമീറ്ററും സുൽത്താൻ ബത്തേരിയിൽ നിന്ന് 9 കിലോമീറ്ററും അകലെയാണ് ഇത് സ്ഥിതിചെയ്യുന്നത്.

 ജനസംഖ്യാശാസ്ത്രം 
2011ലെ സെൻസസ് പ്രകാരം കൃഷ്ണഗിരി ഗ്രാമത്തിലെ ജനസംഖ്യ, 6489 പുരുഷന്മാരും 6463 സ്ത്രീകളും ഉൾപ്പടെ 12952 ആണ്. ഗ്രാമത്തിൽ താമസിക്കുന്ന മൊത്തം കുടുംബങ്ങൾ 3229 ആണ്. 2011ലെ സെൻസസ് പ്രകാരം 1212 കുട്ടികളുണ്ട്.

 സ്ഥലം 
ജില്ലാ ആസ്ഥാനമായ കൽപ്പറ്റയിൽ നിന്ന് 16 കിലോമീറ്റർ വടക്കുപടിഞ്ഞാറും സുൽത്താൻ ബത്തേരി നിന്ന് 9 കിലോമീറ്റർ (5.6 മൈൽ) അകലെയുമാണ് കൃഷ്ണഗിരി ഗ്രാമം. കൃഷ്ണഗിരി ഗ്രാമത്തിലൂടെ കടന്നുപോകുന്ന പ്രധാന റോഡായ എൻഎച്ച് 766 മൈസൂർ, ബാംഗ്ലൂർ, കോഴിക്കോട് എന്നിവിടങ്ങളുമായി ബന്ധിപ്പിക്കുന്നു. സുൽത്താൻ ബത്തേരി നിന്ന് ഊട്ടി കോയമ്പത്തൂരിലേക്കും ബന്ധിപ്പിച്ചിരിക്കുന്ന ഒരു സംസ്ഥാനപാത ഉണ്ട്. പേര്യ ചുരം റോഡ് മാനന്തവാടി കണ്ണൂർ, തലശ്ശേരി എന്നിവിടങ്ങളുമായി ബന്ധിപ്പിക്കുന്നു. വടകരയെ കൽപ്പറ്റ, മാനന്തവാടി എന്നിവയുമായി ബന്ധിപ്പിക്കുന്നതാണ് കുറ്റ്യാടി റോഡ്.

ഏറ്റവും അടുത്തുള്ള റെയിൽവേ സ്റ്റേഷൻ 90 കിലോമീറ്റർ (56 മൈൽ) അകലെയുള്ള കോഴിക്കോട് റെയിൽവേ സ്റ്റേഷനാണ്. ഏറ്റവും അടുത്തുള്ള വിമാനത്താവളങ്ങൾ  കിലോമീറ്റർ (64 മൈൽ) അകലെയുള്ള കോഴിക്കോട് അന്താരാഷ്ട്ര വിമാനത്താവളം,  കിലോമീറ്റർ (61 മൈൽ) ദൂരമുള്ള കണ്ണൂർ അന്താരാഷ്ട്ര വിമാനത്താവൾ,  കിലോമീറ്റർ (193 മൈൽ) ദൂരം വരുന്ന ബാംഗ്ലൂർ അന്താരാഷ്ട്ര വിമാനത്തവളം എന്നിവയാണ്.

 ക്രിക്കറ്റ് സ്റ്റേഡിയം 
സമുദ്രനിരപ്പിൽ നിന്ന്  അടി (640 മീറ്റർ) ഉയരത്തിൽ കൃഷ്ണഗിരിയിൽ ആണ് ഇന്ത്യയിലെ അതുല്യമായ ഉയരത്തിലുള്ള ക്രിക്കറ്റ് സ്റ്റേഡിയങ്ങളിലൊന്നായ കൃഷ്ണഗിരി ക്രിക്കറ്റ് സ്റ്റേഡിയം സ്ഥിതി ചെയ്യുന്നത്. ദക്ഷിണേന്ത്യയിലെ ആദ്യത്തെ ഉയർന്ന ഉയരത്തിലുള്ള 'ടേബിൾ ടോപ്പ്' സ്റ്റേഡിയമാണ് ഈ സ്റ്റേഡിയം. കേരള ക്രിക്കറ്റ് അസോസിയേഷന്റെ ഉടമസ്ഥതയിലുള്ള ഈ സ്റ്റേഡിയത്തിൽ ഏകദേശം 20,000 പേരെ ഉൾക്കൊള്ളാൻ കഴിയും. ശാസ്ത്രീയമായി നിർമ്മിച്ച ഡ്രെയിനേജ് സംവിധാനമുള്ള ഇതിന് മഴയുടെ സാഹചര്യത്തിൽ വളരെ വേഗത്തിൽ മഴവെള്ളം പുറന്തള്ളാനും മഴയ്ക്ക് ശേഷം 20 മിനിറ്റിനുള്ളിൽ കളി വീണ്ടും ആരംഭിക്കാനും കഴിയും. 2015 ഓഗസ്റ്റ് 18 ന് ഇന്ത്യയുടെയും ദക്ഷിണാഫ്രിക്കയുടെയും 'എ' ടീമുകൾ തമ്മിലുള്ള ഒരു അന്താരാഷ്ട്ര ടെസ്റ്റ് ക്രിക്കറ്റ് മത്സരത്തിന് ആതിഥേയത്വം വഹിച്ചു, ഇത് ഈ സ്റ്റേഡിയത്തിൽ നടന്ന ആദ്യത്തെ അന്താരാഷ്ട്ര ക്രിക്കറ്റ് മത്സരമായിരുന്നു. കൂടാതെ രഞ്ജി ട്രോഫി ടൂർണമെന്റുകളിൽ ചിലത് ഈ ഗ്രൌണ്ടിൽ നടത്തിയിട്ടുണ്ട്.

 അവലംബം 

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata